Trebala bi postojati aplikacija koja analizira želudac
i kaže ti što želiš jesti.
Da, ali... Kad bi aplikacija to mogla,
zapravo bi ti mogla čitati misli.
Da, pretpostavljam.
Misliš li da je to dobra ideja? Što ako završi u pogrešnim rukama?
Bilo bi malicioznih sranja.
Vojska, korporativna špijunaža...
- Zbilja bi htio riskirati sve to? - Da.
Zamisli koliko bi boli i patnje okončala. Recimo sada.
Želim nešto pojesti, ali ne znam što.
Frende, i ja sam gladan. Idemo jesti. Može bilo što.
Zašto ljudi to uvijek govore? To uopće ne pomaže.
"Može bilo što" znači "loše pomažem u donošenju odluka".
Iskušavam nešto novo, živjeti život kao da sam voda.
Koji brodovi prolaze i što prevoze,
ne znam.
- Što kažeš na tacose? - Može.
- Kamo ćemo? - Bilo kamo gdje imaju tacose.
Ma daj. Puno je mjesta s tacosima. Moramo se pobrinuti da odemo u najbolji.
- Istražit ću. - Sjajno. Ja neću ništa raditi.
Najbolji tacosi u New Yorku
Gdje su najfiniji tacosi?
...najbolji u mom životu.
HITNO! Ne mogu odabrati mjesto s tacosima! UPOMOĆ!
26 najboljih tacosa
Tacos Morelos?
Zvuči mi dobro.
To!
O, da.
Tacosi!
O, Bože. Toliko ukusnih opcija.
Pozdrav.
Što nam preporučuješ?
- Moj omiljeni je barbacoa. - U redu.
Ukusi su nam možda različiti.
Koji je najpopularniji?
Vjerojatno s piletinom ili carnitasi. Ne znam.
Koji od tih ljudi više vole?
Kad im gledaš lica, tko se čini sretnijim,
oni koji naručuju carnitase ili piletinu?
Ne gledam ljudima lica dok jedu.
Obično poslužujem drugog kupca
ili slušam podcast o hrvanju i zurim u ulicu.
Kužim. Znaš što? Daj mi dva carnitasa.
Žao mi je. Nestalo nam je tacosa.
- Ne! - Da.
- Ponestalo nam je tortilja. - Zašto smo onda vodili ovaj razgovor?
Jer si me ispitivao, a ja sam ti odgovarao.
Pokušavam slušati intervju s CM Punkom.
Ovdje biste trebali imati najbolje tacose. Što ću sad?
Da odem na druge najbolje kao nekakav šupak?
U redu. Krasno.
Kvragu! Kako im je moglo ponestati tacosa?
Sad je 15 h. Proveo si 45 minuta tražeći najbolje mjesto s tacosima.
U redu. Pomoći ćeš mi naći mjesto koje je još otvoreno?
Hoću, valjda.
Pričekaj. Došla mi je poruka.
Cassidy.
"Hej, Arnolde, dođi k meni. Jesi li za poslijepodnevnu ševu?'"
Frende, možda misli na seks.
Što? Seksat ćeš se umjesto da mi pomogneš naći tacose?
Žao mi je, frende, ali Arnie se mora baciti na posao.
- Vidimo se poslije. - U redu.
Taksi!
ORIGINALNA NETFLIXOVA SERIJA
- Hvala. - Hvala.
Bok, Deve.
Hej, g. Ryane. Što ima?
Arthur Ryan, mladoženjin otac.
Pozdrav, g. Ryane. Ja sam Rachel.
Lijepo.
Volim etnički miješane parove.
Prekrasni ste.
Hvala.
Rachel, jesi li ikad prije hodala s pripadnikom etničke manjine?
Nisam.
Bilo me jako strah.
Hodala sam s puno bijelaca. Strašno puno bijelaca.
A onda sam jednog dana pomislila:
"Rachel, moraš probati pripadnika etničke manjine."
- I evo nas. Ide sjajno. - Fantastično.
Ceremonija će uskoro započeti. Drago mi je što sam te upoznao.
- Također. - Čuvajte se.
Opa. Mislim da ima dobre namjere,
ali ne bi toliko trebao izgovarati frazu "etnička manjina".
Koje su rase bili tvoji bivši dečki?
Bijelac, bijelac, bijelac,
bijelac, poluazijat pa ti.
Znači, poluazijat ti je bio kao prijelazna droga do mene?
Čini se. Tko zna što slijedi?
Ja znam. Bijelac.
Larry i Andrea napisali su vlastite zavjete,
koje će sada izreći.
Andrea... sjećam se trenutka kad smo se upoznali.
Odmah sam znao da sam ludo zaljubljen i da ova ljubav nikada neće izblijedjeti.
Otad nisam gajio sumnje, strahove, niti sam za bilo čime žalio.
Larry...
sposoban si upiti puninu života
i učiniti ga prekrasnim dok teče kroz tebe.
Ti si poput prizme koja upija svjetlost
i pretvara je u prekrasne boje.
Svaki put kad ti vidim lice,
osjećam navalu sreće i uzbuđenja
što si osoba s kojom ću provesti život.
I jedva čekam da mi taj osjećaj traje do kraja života.
Rachel,
ja...
nisam 100 % siguran u vezi s ovim.
Jesi li ti osoba s kojom bih zauvijek trebao biti?
Nemam pojma.
A što je alternativa? Da prekinemo?
I to se čini usrano.
A i volim te. Zbilja. Silno te volim, ali...
ne koliko Larry voli Andreu.
Kvragu.
Prokletstvo. Mislim, to postoji?
Bez dvojbi, strahova, ičega? Ma daj.
Ne znam. Valjda...
mislim da je brak u ovom trenutku sigurnija opcija.
Oprosti. Razmišljao sam o drugim smjerovima u životu.
Deve...
sjajan si tip.
Zbilja jesi.
Ali imaš pravo.
Zar bismo zauvijek trebali biti zajedno?
Ne znam.
I grozno je jer se čini da je sada sve zacrtano.
Više nema iznenađenja.
Vjenčat ćemo se, dobiti djecu,
ostarjeti i umrijeti.
U tebe sam u principu uložila
dvije ponajbolje godine svog života,
stoga bih se trebala u potpunosti predati.
Čista matematika.
Stoga... učinimo ovo.
Brzo.
Deve, uzimaš li Rachel za svoju partnericu
u vjerojatno zastarjeloj instituciji
kako bi imao "normalan" život?
Jesi li se spreman odreći
idealističke potrage za srodnom dušom
i pokušati uspjeti s Rachel kako bi mogao krenuti dalje sa životom?
Da.
A ti, Rachel, obećavaš li
pristati na suludu vječnu vezu s ovim gospodinom
s kojim slučajno hodaš u ovoj fazi života
kad se ljudi obično vjenčaju?
Da.
Proglašavam vas dvjema osobama koje će možda shvatiti
da su pogriješile
za otprilike tri godine.
Sad nisi siguran u vezi s Rachel?
Mislio sam da živite skupa.
Sve je dobro išlo. U čemu je problem?
Ne znam. Velik je to pritisak.
Osoba s kojim hodaš u ovim godinama možda je ona s kojom ćeš završiti.
Velika odluka. Teško je.
Strašno si neodlučan.
Kad si bio dijete, govorio si: "Tata, mogu li igrati nogomet?
Mogu li igrati tenis? Mogu li igrati košarku?"
No ja sam vrlo odlučan.
Igram golf. Odabrao sam tvoju mamu.
Odmah smo se vjenčali, bez problema.
Ali to je drukčije. Bio je to dogovoren brak.
Koliko si žena upoznao prije negoli si se odlučio?
- Dvije. - Dvije? Samo?
- Što nije valjalo s prvom? - Bila je malčice previsoka.
Čim je ustala, pomislio sam: "O, ne."
Moraš naučiti donositi odluke, čovječe.
Poput žene si koja sjedi pred smokvom
i zuri u grane dok se stablo ne osuši.
Koja žena? Koje stablo?
Sylvia Plath, Stakleno zvono.
Nikad ne čitaš. Stalno si na YouTubeu.
Samo se igraš...
U redu.
Gle, mlad si čovjek. Puno toga možeš sa životom:
karijera, cura, putovanja...
Čak možeš i zasnovati obitelj.
Ali sam moraš donijeti odluku
i poduzeti nešto u vezi s njom.
U protivnom, ništa ne poduzimaš
i stablo će se osušiti.
Pođi u knjižaru i kupi tu knjigu.
Kad si već ondje, možeš li mi kupiti knjige o Harryju Potteru?
Nije li malo kasno da se prihvatiš Harryja Pottera?
Čujem da su dobre.
U redu.
Sranje! Moram u bolnicu.
Nekom je zapela pileća kost u grlu.
U redu. Sretno s tim. Vidimo se na premijeri.
EPIDEMIJA
Recite mi o svojoj ulozi.
Dr. Vincent je bilo filma, znate?
Verbalizira ono što gledatelji misle.
On je poput grčkog kora, odnosno u mom slučaju, indijskog kora.
Hvala najljepša. Uživajte u filmu.
- Fora s indijskim korom razvalila je. - Bum.
Što ima, frajeru?
Frende, ovo je nevjerojatno.
Morris Chestnut rekao mi je da mu se maknem s puta.
- Bilo je mrak. - Frende!
Čestitam! Silno se ponosim tobom.
Donio sam ti darak da proslavimo tvoj veliki dan.
- Primjerak Us Weeklyja? - Da, sad si holivudska faca.
Moraš znati što ljudi govore o tebi.
Opa, u časopisu sam?
Ne, ali ima sjajan članak o deset najgorih listova u Hollywoodu.
- Bolje ćeš se osjećati zbog svoga. - Hvala, frende.
Čovječe, velika pompa
za film s plošnim likovima i bez radnje.
Hej, prestani biti kazališna kritičarka i budi frendica.
U redu, za tebe ću napraviti iznimku.
Ti vraga! Dijele besplatne kokice.
Zbilja, Briane? Frendova prva uloga u velikom filmu,
a ti si uzbuđen zbog besplatnih kokica?
Uzbuđen sam zbog oboje.
I ja. Idemo ih uzeti.
Ovo će biti genijalno.
Ljudi, pričekajte trenutak. Nije mi dobro.
Mislim da se epidemija proširila!
Učinimo ovo!
Idemo!
Koji kurac? U potpunosti su me izrezali iz filma?
Baš su govna. Mogli su ti reći prije premijere.
Zašto su ti dali da te intervjuira Billy Bush?
Što se dogodilo? Bili smo na pogrešnoj projekciji? Kamo si nestao?
Izrezali su me, frende.
Vrijeme je za zagrljaj.
Možeš me snažnije zagrliti. Nećeš ozlijediti Arnolda.
Gledaj to s vedrije strane. Bar su te prilično dobro platili.
Ne baš. Prihvatio sam ulogu uglavnom radi eksponiranosti.
Ali imaš sjajan materijal za svoj demo.
Ne. Nemam pristup tim snimkama. Čak i ne znam kako doći do njih.
Znaš što? Ipak će biti na tvom IMDB-u, pa...
Mislim da neće, nisam se pojavio u filmu.
Službeno mi je ponestalo pozitivnih strana ove priče.
Žao mi je, stari.
Gdje je mama?
Pozlilo joj je. Film se zove Epidemija.
Strašno joj je pozlilo i otišla je kući.
Ništa nije propustila. Izrezali su me iz filma.
U redu je.
Uvijek možeš snimiti još jednu reklamu za Go-Gurt.
Bila je dobra.
Da, ali to je bilo prije pet godina.
Ako ti je gluma strast, trebao bi se usredotočiti.
- "Strast" je možda malo prejaka riječ. - Zašto onda ne postaneš odvjetnik?
Što? Neću postati odvjetnik.
Čime se onda želiš baviti?
Ne znam.
Zovu me iz hitne.
Hej, Johne. Što se zbiva?
Šališ se.
Krastavac? Gdje?
U šupku? Bože mili.
Stižem.
Što se događa?
Netko si je ugurao krastavac u šupak.
Moram ga izvaditi. Bok.
Jesi li za još jednu žesticu?
Ne. Sutra ću se osjećati kao govno.
Sranje. Eno Todda, redatelja.
Razgovarao si s njim?
Nisam. Možda bih trebao obaviti neugodan razgovor
i doznati što se dogodilo.
Da. Trebao bi imati toliko pristojnosti da ti kaže zašto te izrezao.
Bok, stari.
Hej. Što ima?
Znači, dr. Vincent nije završio u filmu?
Žao mi je, frende. Bio si sjajan, ali morali smo izbaciti neke scene.
To je koma jer pozvao sam hrpu prijatelja i obitelj.
Nisi li mi mogao prije reći?
Mogao sam, ali nisam.
Samo to imate reći u svoju obranu? Baš ste kreten.
- U redu. - Zašto ste ga izrezali?
Smiri se. Ljude često izrezuju iz filmova.
Dev nije prvi glumac kojeg su izrezali.
Zapravo mi je drago što ste ga izrezali
jer vam je film smeće.
- Smiri se. - Zapravo, uzgred budi rečeno,
film je teško govno.
Smiri se.
- Jebeno sranje. - Prokletstvo.
Baš si šarmantna. Bilo mi je drago.
Uživaj u otvorenom baru, iako mislim da već jesi.
Idem zagrliti Duléa Hilla
jer je simpatičan, za razliku od vas.
- Koji kurac? - Što je?
Ne vjerujem da si ovo skuhao.
Znala sam da ćeš biti dobar kuhar.
Hej. Što je?
- Ništa. - Zbilja? Siguran si?
Čini se da nisi prisutan. Samo...
A kako želiš da jedem tjesteninu? Ovako?
Ne, samo... Samo želim da obratiš pozornost
i slušaš me kad ti govorim.
Možda se samo oporavljam
od ove grozne i katastrofalne večeri.
Sjećaš se?
Otišao sam na premijeru filma na kojem sam dugo radio,
a iz kojeg su me izrezali.
A ti si zatim odlučila pijana izgrditi redatelja.
U redu, žao mi je.
Imala sam dobre namjere.
Žao mi je što su te izrezali.
U redu je.
Ali čak i prije toga, u posljednje si vrijeme nekako tih.
Je li sve u redu?
U redu. Želiš li o tome, možemo.
Bit ću iskren prema tebi,
ali moraš obećati da se nećeš naljutiti.
Obećavam. Molim te, budi iskren prema meni.
Izbezumio sam se na Larryjevu i Andreinu vjenčanju.
Slušao sam zavjete i...
počeo sam razmišljati o braku i svemu tome, naprosto...
Izbezumio sam se.
- Zašto? - Ne znam.
Kad si mlađi, u dvadesetima,
životni put nije ti sasvim jasan.
Ne znaš kamo vodi.
Postoje neočekivana skretanja. Iznenađenja.
Ali kako stariš,
put postane malo jasniji i znaš kamo ideš,
manje je iznenađenja i uzbuđenja
i vidiš što je ispred tebe.
Što želiš reći? Naša veza više nije dovoljno uzbudljiva?
Ne. Samo kažem...
u ovim godinama pritisak je zbilja velik.
Što god da radiš, s kime god da jesi,
to je možda to. Kužiš?
To je prevelik pritisak.
U redu, shvaćam.
Ali želiš li reći da nisi siguran želiš li biti sa mnom?
- Ne želim to reći. - Jer mi tako zvuči.
Kao da nisi siguran želiš li biti sa mnom, da ti se ne sviđa put na kojem se nalaziš
i da se ne želiš gnjaviti s ovime.
Ne. Ali čak i da nisam siguran, bih li zbog toga bio grozna osoba?
Ti si 100 % sigurna u vezi sa svime?
Nemaš dvojbi ni strahova?
Ne, nisam 100 % sigurna.
A u kojem si postotku sigurna?
Zašto jednostavno ne napišemo?
Bit će to zanimljiv eksperiment.
Zbilja? Želiš to napisati?
Koliki je postotak da ćemo ostati skupa?
Grozna ideja. Zašto samo ne razgovaramo?
Pokušao sam razgovarati, a ti si se počela ljutiti.
Dobro, napišimo to.
Osamdeset.
Sedamdeset.
- Što je? Sedamdeset je velik broj. - Ne kao 80, onaj koji sam ja napisao.
Super mi je što si to napisao, ali i 70 je jednako velik broj.
Ne. Ako na Rotten Tomatoesu film ima 70 %,
ljudi kažu da su kritike podijeljene i sigurno ga neću ići pogledati.
Da je naša veza film, ne bi ga pogledala.
Umjerena procjena. Nisam htjela da dam visoki postotak, a ti nizak.
Zašto je uopće bitno?
Nismo li oboje trebali napisati 100 bez ikakva razmišljanja?
Larry i Andrea napisali su 100. To postoji.
Ako nismo na 100, nego na 70 ili 80, zašto ovo uopće radimo?
Čini se da si zbilja obavio temeljite izračune o našoj vezi.
Mislim da bih trebala otići Melindi na neko vrijeme.
Čekaj. Tek tako ćeš otići? Otići ćeš iz stana?
Da. Jer sam 100 % sigurna da ti ne želim biti u blizini.
Bože mili. Ta igra zvuči grozno.
Zašto bi to učinio?
Ne znam. Tad se činilo kao dobra ideja.
Zapravo sam bio uzbuđen kad mi je pala na pamet.
Možda ću ti to morati ukrasti kao potez za prekid.
Rachel se u svakom slučaju brzo naljutila.
Znači, zbilja ste prekinuli?
Ne znam. Ostalo je nejasno.
Otišla je prijateljici na nekoliko dana.
U principu, ono što si pokušavao nije pogrešno.
Nemaš 22 godine. Misliš li biti u vezi, moraš se sasvim predati.
Ne želiš se zafrkavati. Možda je dobro da je to sad iskrsnulo.
Možda. Nadam se da samo trebamo koji dan predaha i da ćemo sve riješiti.
Kad zažmiriš, vidiš li Deva i Rachel
u slatkoj kućici dok maleni Devovi trče uokolo
ili vidiš Deva kako izlazi i zabavlja se s novim damama?
Vidim samo mrak.
Bože mili. Kraj svijeta.
STAKLENO ZVONO
"Vidjela sam život kako se grana preda mnom,
poput zelena smokvina stabla u priči.
S vrha svake grane, poput debele ljubičaste smokve,
prekrasna me budućnost dozivala i namigivala mi.
Jedna je smokva predstavljala supruga,
sretan dom i djecu,
druga slavnu pjesnikinju,
treća briljantnu profesoricu,
četvrta Europu,
Afriku i Južnu Ameriku,
dok je peta predstavljala Konstantina, Sokrata, Atilu
i hrpu drugih ljubavnika
s čudnim imenima i nesvakidašnjim zanimanjima.
A iza ovih smokava
bilo je mnogo drugih koje nisam mogla razabrati.
Vidjela sam sebe kako sjedim među granama tog smokvina stabla,
izgladnjela, samo zato što nisam mogla odlučiti
koju smokvu odabrati.
Željela sam sve do jedne,
ali odabir jedne značio je da ću ostati bez drugih.
I dok sam sjedila ondje, nesposobna donijeti odluku,
smokve su se počele sušiti i tamnjeti.
Jedna po jedna,
pale su na tlo pod mojim nogama."
- Bok. - Bok. Kako si?
Možemo li se naći i razgovarati?
Da, mislim da bismo trebali.
Bok.
Kosa ti je crvena.
Deve, selim se u Tokio.
Što?
Zašto to radiš?
Mislila sam da sve dobro ide,
a zatim sam počela razmišljati o onom što si rekao
i kako smo na tom putu.
Imao si pravo.
Pomislila sam na sestru i kako je uvijek htjela živjeti u Parizu,
a sad nikada neće.
Ako to sad ne učinim, mislim da nikada neću.
Dobro si promislila? Što ćeš s poslom?
Ne govoriš japanski.
Ne znam. Nešto ću već smisliti.
Gle, volim te, ali želim ovo učiniti.
Važno mi je. Ne želim se probuditi i pitati:
"Kako bi bilo da sam otišla u Japan?"
Uvijek igram na sigurno,
ali više ne mogu.
Imamo sve manje vremena da učinimo nešto ludo u životu.
Ne želim se jednog dana probuditi
i shvatiti da izgledi za to više ne postoje.
Žao mi je.
Zbilja mi je žao.
Ne mogu vjerovati da su nas obojicu izrezali iz filma.
Da. To mi se dogodilo s Ugovorom iz snova 3.
Izbacili su kako pobjeđujem Marquisea na natjecanju u jedenju pita.
Kako si?
Pa...
osim kaosa u vezi s filmom, i cura me ostavila.
Odselila se u Japan.
Pobjegla je od tebe što je dalje mogla.
Da.
To je baš... koma.
Predložio sam joj da napišemo postotak
u kojem mislimo da ćemo zauvijek ostati skupa.
Nije dobro završilo.
Ne čudi me. Grozna ideja. Zašto bi učinio takvo što?
- Ne znam. - Strašno loša ideja.
Zbilja glupa.
Što je napisala?
- Sedamdeset. - Sedamdeset nije loše.
Sedamdeset nije dobro.
To je kao minus trojka. Grozno.
Dvadeset ili trideset je loše.
Sedamdeset je pristojno.
Kao... prošao si.
No ne bi li trebalo biti 100?
Bio sam na frendovom vjenčanju,
izrekli su zavjete i bilo je nevjerojatno.
Znam da su zavjeti strašno romantični,
ali ipak... Činilo se da su na 100.
Zgodna priča, ali nitko nije na 100.
Mislim, moj je brak sjajan i katkad smo na 90.
A katkad na 20 ili 30.
Ide gore-dolje. Nije cijelo vrijeme isti broj.
Bože mili.
Jesi li ti lik iz reklame za Mucinex?
- Jesam. - Nemoj me zezati!
Čovječe, ti si bio šmrkalj.
O, ne, ne Mucinex!
Nevjerojatno, čovječe.
- S prijateljem sam, pa... - Mrak.
U redu.
Upravo me uslikao bez pitanja.
Baš bezobrazno.
Žao mi je zbog tvoje cure. Koma.
- Nije lako. Ne znam što ću. - Dugoročne veze nisu lake.
Ne možeš odmah očekivati veliku vatru.
Ne možeš prvo staviti velike cjepanice.
Počneš s malim komadima, triješćem.
Nakon toga staviš velike cjepanice
i zatim dobiješ veliku vatru.
I to je onda dobra veza. Kužiš?
Ali budi oprezan.
Katkad je teško naći triješće,
znaš, dobro drvo.
Stoga... ne uzimaj to zdravo za gotovo.
DOVRŠI REZERVACIJU
REZERVACIJA LETA
DEVE, SPREMAN SI ZA LET
- Pokrivač, gospodine? - Hvala vam.
Jeste li ikad bili?
Nisam. Ovo mi je prvi put.
Zašto idete u Italiju?
Tjestenina.
Jako je volim jesti i uživam je praviti,
pa sam prije koji dan odlučio spakirati sve stvari,
preseliti se u Italiju i upisati školu izrade tjestenine.
Opa. Koliko ostajete?
Ne znam.
Velik korak.
Tek tako ste odlučili?
Tek tako.
Ova je serija posvećena našem dragom prijatelju
Prijevod: Igor Opić